**Všeobecne záväzné nariadenie obce Malé Borové o miestnom poplatku za komunálne odpady a drobné stavebné odpady**

**č. ..............**

Obecné zastupiteľstvo obce Malé Borové vo veciach územnej samosprávy v zmysle ustanovenia § 4 ods. 3 písm. c) a § 6 ods. 1 zákona č. 369/1990 Zb. o obecnom zriadení v znení neskorších právnych predpisov a v zmysle zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a poplatku“) sa uznieslo na tomto

# všeobecne záväznom nariadení

**MIESTNY POPLATOK ZA KOMUNÁLNE ODPADY**

**A DROBNÉ STAVEBNÉ ODPADY**

**Čl. 1**

Úvodné ustanovenia

1/ Poplatok sa platí za komunálne odpady a drobné stavebné odpady, ktoré vznikajú na území obce Malé Borové, okrem elektroodpadov, použitých batérií a akumulátorov pochádzajúcich od fyzických osôb a biologicky rozložiteľného kuchynského a reštauračného odpadu.

2/ Ak ďalej nie je ustanovené inak, poplatok **platí poplatník**, ktorý je:

1. fyzická osoba, ktorá má v obci **trvalý pobyt** alebo **prechodný pobyt** alebo ktorá je na území obce **oprávnená užívať alebo užíva byt, nebytový priestor**, pozemnú stavbu alebo jej časť, alebo objekt, ktorý nie je stavbou, alebo záhradu, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha.
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

3/ Ak má osoba podľa odseku 2 písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu.

 Ak má osoba podľa odseku 2 písm. a) v obci trvalý alebo prechodný pobyt a súčasne je fyzickou osobou oprávnenou na podnikanie a miestom podnikania je miesto jej trvalého pobytu alebo prechodného pobytu a v tomto mieste **nemá** zriadenú prevádzkareň, poplatok platí iba raz z dôvodu trvalého alebo prechodného pobytu. To neplatí, ak sa na poplatníka vzťahuje množstvový zber v obci.

4/ Poplatníkom **nie je** osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa odseku 2, ak na jeho základe:

1. užíva priestory nehnuteľnosti vyhradené na prechodné ubytovanie v zariadení na to určenom,
2. je hospitalizovaná v zariadení zdravotníckej starostlivosti,
3. sa jej poskytuje sociálna služba v zariadení sociálnych služieb pobytovou formou,
4. užíva z dôvodu pracovného pomeru s poplatníkom nehnuteľnosť, ktorú užíva aj poplatník, alebo
5. v nehnuteľnosti, ktorú poplatník užíva, vykonáva pre poplatníka práce alebo služby v rámci výkonu svojej činnosti a pri tejto činnosti produkuje len KO alebo drobné stavebné odpady.

5/ Poplatok od poplatníka v ustanovenej výške pre obec vyberá a za poplatok ručí:

a. vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b. správca, ak je vlastníkom nehnuteľnosti štát alebo obec.

6/ Platiteľ a poplatník sa môžu písomne dohodnúť, že poplatok obci odvedie priamo

|  |
| --- |
|  poplatník, za odvedenie poplatku obci ručí platiteľ.  7/ Ak viacero poplatníkov podľa odseku 2 písm. a) žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich.  |
|   |  |
| 8/  | Poplatková povinnosť **vzniká** dňom, ktorým nastane skutočnosť uvedená v odseku 2  |
|     | tohto ustanovenia a **zaniká** dňom, ktorým táto skutočnosť zanikne..  |
|   |  Čl. 2  |
|   |  **Sadzba poplatku**  |
| 1/  | **Sadzba poplatku** sa stanovuje nasledovne: a) 0,055 € za jeden liter komunálnych odpadov alebo drobných stavebných  |
|   |  odpadov,  |
|   |  0,060 € za jeden kilogram komunálnych odpadov alebo drobných stavebných  |
|   |  odpadov, b) 0,030€ za osobu a kalendárny deň,  |
|    |   Čl. 3  |
|    |  **Určenie poplatku**  |
| 1/  | **Pri zavedení množstvového zberu:**  |
|  | a) zmesový komunálny odpad  |
|   |  obec určuje poplatok ako súčin frekvencie odvozov, sadzby a objemu zbernej  |
|   |  nádoby, ktorú poplatník užíva alebo je majiteľom v súlade so zavedeným systémom zberu  |
|   | komunálnych odpadov a drobných stavebných odpadov.  |
|   |  Frekvencia odvozov v obci je raz za mesiac(júl- august 2-krát za mesiac) podľa rozpisu OZO  |
|   |  Objem zbernej nádoby je 120 litrov,  |

 t.j. 14 x 0,030 € x 120 = 50,40 € za kalendárny rok (na jednu nádobu). Obec vyrubuje poplatok za zmesový komunálny odpad za celé zdaňovacie obdobie rozhodnutím. Poplatok sa platí na účet Obce Malé Borové v lehote určenej v rozhodnutí. b) drobný stavebný odpad

 Poplatok za drobný stavebný odpad poplatník uhrádza v hotovosti správcovi dane t.j. ním poverenému zamestnancovi, o čom sa poplatníkovi vydá aj príjmový pokladničný doklad.

2/ **Ak nie je zavedený množstvový zber**, obec **určuje** poplatok na zdaňovacie obdobie ako:

1. súčin sadzby poplatku a počtu kalendárnych dní v zdaňovacom období počas ktorých má alebo bude mať poplatník – **fyzická osoba** ktorá **má** v obci trvalý prechodný pobyt alebo počas ktorých nehnuteľnosť užíva alebo je oprávnený ju užívať, t.j. 0,055 € x 365 dní = 20,00 € (4 žetony 1 osoba ročne)

 alebo

1. súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov, ak ide o poplatníka – **právnická osoba** **a podnikateľ**, t.j. 0,055 € x 365 dní x ukazovateľ produkcie KO =

3/ **Ukazovateľ produkcie** komunálnych odpadov v zdaňovacom období je súčet:

1. priemerného počtu zamestnancov pripadajúcich na zdaňovacie obdobie znížený o počet osôb, ktoré majú v obci trvalý pobyt alebo prechodný pobyt,

 a

1. priemerného počtu:
	1. hospitalizovaných alebo ubytovaných osôb ,
	2. miest určených na poskytovanie služby (reštaurácie a iné zariadenia).

4/ **Ukazovateľ produkcie** komunálnych odpadov v zdaňovacom období je súčet:

1. priemerného počtu zamestnancov pripadajúcich na zdaňovacie obdobie neznížený

 o počet osôb, ktoré majú v obci aj trvalý pobyt alebo prechodný pobyt, vynásobený koeficientom „1“.

 a

1. priemerného počtu osôb alebo miest:
	1. hospitalizovaných alebo ubytovaných osôb ,
	2. miest určených na poskytovanie služby (reštaurácie a iné zariadenia).

5/ Rozhodujúcim obdobím podľa odseku 3 je:

1. predchádzajúci kalendárny rok, v ktorom bol poplatník oprávnený vykonávať v nehnuteľnosti, ktorú užíva, svoju činnosť,

 alebo

1. ak nie je možno postupovať podľa písmena a)
	* 1. počet kalendárnych dní v období trvajúcom odo dňa vzniku povinnosti platiť poplatok do konca týždňa, ktorý predchádza týždňu, v ktorom poplatník splní ohlasovaciu povinnosť o skutočnosti, ktorá má za následok zánik poplatkovej povinnosti

 alebo

* + 1. počet kalendárnych dní v období trvajúcom odo dňa vzniku povinnosti platiť poplatok do konca zdaňovacieho obdobia.

 Čl. 4

 **Oznamovacia povinnosť**

1/ Poplatník je povinný v priebehu zdaňovacieho obdobia oznámiť vznik poplatkovej povinnosti **do 30 dní** odo dňa vzniku poplatkovej povinnosti a

* 1. uviesť svoje meno, priezvisko, titul, rodné číslo, adresu trvalého pobytu, adresu prechodného pobytu /ďalej len identifikačné údaje/. Ak je poplatníkom právnická osoba alebo podnikateľ, uviesť:

názov alebo obchodné meno, sídlo alebo miesto podnikania, identifikačné číslo,

* 1. uviesť údaje rozhodujúce na určenie poplatku,
	2. ak požaduje zníženie alebo odpustenie poplatku, predloží aj doklady, ktoré odôvodňujú zníženie alebo odpustenie poplatku.

2/ Poplatník je povinný oznámiť obci zmeny skutočnosti alebo zánik poplatkovej povinnosti v priebehu zdaňovacieho obdobia do 30 dní odo dňa, keď tieto nastali.

 Čl. 5

 **Vyrubenie poplatku a spôsob platenia poplatku**

1/ Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

 Ak poplatník preukáže, že využíva množstvový zber, obec poplatok nevyrubí rozhodnutím.

 Obec vyfakturuje poplatníkovi skutočne vzniknuté náklady na odvoz a likvidáciu komunálneho odpadu a drobného stavebného odpadu za celé zdaňovacie obdobie. Splatnosť vystavenej faktúry je 14 dní.

2/ Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaň. obdobia .

3/ Ak poplatník žijúcich v spoločnej domácnosti zastupuje jeden z nich, obec vyrubí poplatok rozhodnutím v celkovej sume tomuto zástupcovi podľa ods.1 alebo ods.2.

 Čl. 6

 **Vyrubenie poplatku podľa pomôcok**

1/ Správca dane písomne vyzve poplatníka, ktorí nesplní oznamovaciu povinnosť podľa §80 zákona o miestnych daniach, na jej splnenie v primeranej lehote, ktorá nemôže byť kratšia ako 8 dní.

2/ Ak poplatník nesplní oznamovaciu povinnosť ani na základe výzvy podľa ods.1, správca dane určí poplatok podľa pomôcok.

3/ Správca dane oznámi poplatníkovi určenie poplatku podľa pomôcok, pričom dňom začatia určenia poplatku podľa pomôcok je deň uvedený v oznámení.

4/ Na postup správcu dane pri určení poplatku podľa pomôcok sa vzťahuje osobitný predpis. (§48 ods.3-5 a §49 zákona č. 563/2009 o správe daní – daňový poriadok)

 Čl. 7

 **Vrátenie, zníženie a odpustenie poplatku**

1/ Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti

2/ Obec **zníži** poplatok o **40%** poplatníkovi s trvalým pobytom v obci Malé Borové

 Obec **odpustí** poplatok za obdobie, za ktoré poplatník obci preukáže, že viac ako 90 dní v zdaňovacom období sa nezdržiava alebo nezdržiaval na území obce.

 Podklady na odpustenie poplatku sú tieto:

* pracovné povolenie v inom štáte,
* povolenie o pobyte na území iného štátu,
* potvrdenie o hospitalizácii v nemocničnom zariadení,
* rozhodnutie o umiestnení v zariadení sociálnych služieb, domove dôchodcov,
* hodnoverný doklad o zaplatení poplatku v inom mieste pobytu na území Slovenskej republiky (pokladničný doklad alebo výpis z účtu s prílohou rozhodnutia),

3/ Na základe žiadosti poplatníka na zmiernenie alebo odstránenie tvrdosti zákona obec môže po preskúmaní skutočností vyrubený poplatok znížiť alebo odpustiť rozhodnutím.

##  Čl. 8

##  Spôsoby a lehota zaplatenia poplatku pri množstvovom zbere a vrátenia poplatku

1) Poplatník môže pri množstvovom zbere (s výnimkou zberu drobného stavebného odpadu) zaplatiť správcovi dane poplatok:

a) spôsobom

* v hotovosti priamo do pokladne správcu dane,
* bezhotovostným prevodom na účet správcu dane vedený v Prima Banka Slovensko, a.s.,
* IBAN-: SK58 5600 0000 0081 5366 2001
* b) formou
* šeku,
* príkazu na úhradu z účtu poplatníka na účet správcu dane,
* v príslušnej banke,
* na pošte,

c) v lehote stanovenej vo faktúre, ktorú správca dane vystaví poplatníkovi za odvoz komunálneho odpadu.

1. Pri množstvovom zbere drobného stavebného odpadu poplatok platí poplatník v hotovosti na mieste zberu do pokladne správcu dane.

1. Ak poplatník uhradil správcovi dane vyšší poplatok, ako bol povinný uhradiť, správca dane na základe písomnej žiadosti poplatníka preplatok vráti v lehote do 30 dní od doručenia žiadosti o jeho vrátenie, ak správca dane nemôže poplatok použiť podľa § 79 ods. 1 zákona č.

563/2009 Z.z. o správe daní a poplatkov v znení neskorších predpisov: a) spôsobom

* v hotovosti z pokladne správcu dane,
* bezhotovostným prevodom z účtu správcu dane na účet poplatníka, b) formou
* výdavkového dokladu,
* poštového šeku,
* príkazu na úhradu z účtu správcu dane na účet poplatníka, c) do 30 dní od doručenia žiadosti o jeho vrátenie.

##  § 8 Spoločné a záverečné ustanovenia

1. Na správu miestnych daní a poplatku sa vzťahuje zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov, pokiaľ zákon o miestnych daniach neustanovuje inak.
2. Návrh tohto všeobecne záväzného nariadenia bol zverejnený vyvesením na úradnej tabuli obce a internetovej stránke obce Malé Borové dňa 25. novembra 2020
3. Toto všeobecne záväzné nariadenie bolo schválené obecným zastupiteľstvom uznesením
4. č. ......... dňa...............
5. Toto všeobecne záväzné nariadenie bolo vyhlásené vyvesením na úradnej tabuli obce a na internetovej stránke obce Malé Borové dňa 12.12.2020.
6. Toto všeobecne záväzné nariadenie nadobúda účinnosť dňa **1. januára 2021.**
7. Dňom nadobudnutia účinnosti tohto všeobecne záväzného nariadenia sa ruší Všeobecne záväzné nariadenie č. 01/2020 o miestnom poplatku za komunálne odpady a drobné stavebné odpady.

 Viliam Kováč

 starosta obce Malé Borové